Enrico Nicodemo

L’Enrico Nicodemo  (Tortorella, 29 de sgener 1906 – Bari, 27 de agost 1973) l’è stad on arcivescov catolich italian.

 Biografia 
Ordinad sacerdot el 8 de luj del 1928, a domà 39 ann el 22 de sgener del 1945 l’è nominad vescov de la diocesi de Mileto e ‘l 8 de april de d’istess ann l’ha ricevud l'ordinazzion vescovil. De tant in tant el gh’ha anca havud la responsabilità de aministrador apostolich di diocesi de Oppido Mamertina e de Nicotera e Tropea (1952). In del cors di ann de l'episcopad in Calabria, moscior Nicodemo el gh’ha havud la fama de sgiovin vescov semper ‘dree a moeuves.

El 11 de november del 1952 l’è stad promovud arcivescov de Bari e Canosa, e ‘l gh’è sucedud al Marcello Mimmi che intrantanta l’era stad trasferid a l'arcidiocesi de Napoli. A Bari l’ha esercitad el ministeri pastoral per pussee de vint ann, fina a la mort.

In del masg del 1960, in ocasion di celebrazzion per la festa del San Nicola, difensor de la cità,e l'ha tacad lit cont el sindegh socialista Giuseppe Papalia; a la sgiunta comunal social-comunista intrega la gh’è stada impedida la partecipazzion a la procession, second el decret del Sant Ufizzi del 1959 che l’haveva estendud ai socialista la scomunica sgiamò in vigor per i comunista, e la proibizzion de andà ai celebrazion religiose.

In del cors del sò ministeri l’è stad assistent al scagn del papa, vicepresident de la Conferenza Vescovil Italiana a partì del 1966, president de la Conferenza vescovil Pujesa, delegad del papa de la basilica de San Nicola de Bari, member del Segretariad per l'unità di cristian, aministrador apostolich di preladure territoriai de Altamura e Acquaviva delle Fonti del 1969, president de la Fondazzione "San Nicola" e difensor de l'Istitut de Teologia ecumenico-patristica.

L’ha promovud la costruzzion de tante opere, infra i quai 20 parochie noeuveF. Sportelli, op.cit., p. 31., el seminari diocesan e la cà del clero.

In del 1966 el gh’ha conferid l’ordinazzion vescovil al Michele Mincuzzi, che l’è diventad on sò vescov de ajut.

L’è mort in del 1973. L’è sepellid in la cripta de la Catedral de Bari.

 Genealogia vescovil e sucession apostolica 
La genealogia vescovil a l'è:
 Cardinal Scipione Rebiba
 Cardinal Giulio Antonio Santori
 Cardinal Girolamo Bernerio, O.P.
 Arcivescov Galeazzo Sanvitale
 Cardinal Ludovico Ludovisi
 Cardinal Luigi Caetani
 Cardinal Ulderico Carpegna
 Cardinal Paluzzo Paluzzi Altieri degli Albertoni
 Papa Benedetto XIII
 Papa Benedetto XIV
 Cardinal Enrico Enriquez
 Arcivescov Manuel Quintano Bonifaz
 Cardinal Buenaventura Córdoba Espinosa de la Cerda
 Cardinal Giuseppe Maria Doria Pamphilj
 Papa Pio VIII
 Papa Pio IX
 Cardinal Gustav Adolf von Hohenlohe-Schillingsfürst
 Arcivescov Salvatore Magnasco
 Cardinal Gaetano Alimonda
 Cardinal Agostino Richelmy
 Vescov Giuseppe Castelli
 Vescov Raffaele De Giuli
 Arcivescov Enrico Nicodemo

La sucession apostolica l’è:
 Arcivescov Michele Mincuzzi (1966)

 Note 

 Bibliografia 
 A. Riccardi. Enrico Nicodemo a Bari, 1953-1973: un vescovo meridionale tra modernizzazione e Concilio. Bari, Edipuglia, 1989. ISBN 9788872280522.
F. Sportelli (a cura di). Diario dell'arcivescovo Enrico Nicodemo a Bari (1953-1973). Bari, Edipuglia, 2003. ISBN 9788872283844.

Categoria:Nassud in del 1906
Categoria:Mort in del 1973
Nicodemo
Categoria:Ceregh catolegh italian